CELEX: 32014R1292
Language: el
Date: 2014-07-17 00:00:00
Title: Κατ' εξουσιοδότηση κανονισμός (ΕΕ) αριθ. 1292/2014 της Επιτροπής, της 17ης Ιουλίου 2014 , σχετικά με τους όρους ταξινόμησης χωρίς δοκιμή ορισμένων μη επιχρισμένων ξύλινων επενδύσεων δαπέδων, στο πλαίσιο του προτύπου EN 14342, όσον αφορά την αντίδρασή τους στη φωτιά  Κείμενο που παρουσιάζει ενδιαφέρον για τον ΕΟΧ

5.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 349/27
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 1292/2014 ΤΗΣ ΕΠΙΤΡΟΠΉΣ
   της 17ης Ιουλίου 2014
   σχετικά με τους όρους ταξινόμησης χωρίς δοκιμή ορισμένων μη επιχρισμένων ξύλινων επενδύσεων δαπέδων, στο πλαίσιο του προτύπου EN 14342, όσον αφορά την αντίδρασή τους στη φωτιά
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (1), και ιδίως το άρθρο 27 παράγραφος 5,
   Εκτιμώντας τα ακόλουθα:
   
               (1)
            
            
               Με την απόφαση 2000/147/ΕΚ της Επιτροπής (2) θεσπίστηκε σύστημα ταξινόμησης των επιδόσεων των δομικών προϊόντων όσον αφορά την αντίδρασή τους στη φωτιά. Οι ξύλινες επενδύσεις δαπέδων περιλαμβάνονται στα δομικά προϊόντα για τα οποία ισχύει η απόφαση αυτή.
            
         
               (2)
            
            
               Οι δοκιμές έχουν δείξει ότι οι ξύλινες επενδύσεις δαπέδων που καλύπτονται από το εναρμονισμένο πρότυπο EN 14342 έχουν σταθερές και προβλέψιμες επιδόσεις όσον αφορά την αντίδραση στη φωτιά, υπό την προϋπόθεση ότι πληρούν ορισμένους όρους όσον αφορά την πυκνότητα του ξύλου, το πάχος του δαπέδου και την τελική χρήση του προϊόντος.
            
         
               (3)
            
            
               Ως εκ τούτου, θα πρέπει να θεωρείται ότι οι ξύλινες επενδύσεις δαπέδων που καλύπτονται από το εναρμονισμένο πρότυπο EN 14342 ανταποκρίνονται στις κατηγορίες επιδόσεων σχετικά με την αντίδραση στη φωτιά που καθορίζονται στην απόφαση 2000/147/ΕΚ, όσον αφορά αυτούς τους όρους, χωρίς να απαιτείται περαιτέρω δοκιμή,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ξύλινες επενδύσεις δαπέδων που καλύπτονται από το εναρμονισμένο πρότυπο EN 14342 και πληρούν τους όρους που ορίζονται στο παράρτημα, θεωρείται ότι ικανοποιούν τις κατηγορίες επιδόσεων που αναγράφονται στο παράρτημα χωρίς δοκιμή.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Ιουλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 88 της 4.4.2011, σ. 5.
   
      (2)  Απόφαση 2000/147/ΕΚ της Επιτροπής, της 8ης Φεβρουαρίου 2000, περί εφαρμογής της οδηγίας 89/106/ΕΟΚ του Συμβουλίου αναφορικά με την ταξινόμηση των δομικών προϊόντων ανάλογα με τη συμπεριφορά τους απέναντι στη φωτιά (ΕΕ L 50 της 23.2.2000, σ. 14).
   
      ΠΑΡΑΡΤΗΜΑ
      
                  Προϊόν (1)
                      (7)
                  
               
               
                  Στοιχεία προϊόντος (4)
                  
               
               
                  Ελάχιστη μέση πυκνότητα (5)
                  
                  (kg/m3)
               
               
                  Ελάχιστο συνολικό πάχος
                  (mm)
               
               
                  Κατάσταση τελικής χρήσης
               
               
                  Κατηγορία δαπέδων (3)
                  
               
            
                  Ξύλινο δάπεδο
               
               
                  Συμπαγές ξύλινο δάπεδο από πεύκο ή ερυθρελάτη
               
               
                  Πεύκο: 480
                  Ερυθρελάτη: 400
               
               
                  14
               
               
                  Χωρίς διάκενο αέρα από κάτω
               
               
                  Dfl-s1
               
            
                  Ξύλινο δάπεδο
               
               
                  Συμπαγές δάπεδο από οξιά, δρυ, πεύκο ή ερυθρελάτη
               
               
                  Φηγός (οξυά): 700
                  Δρυς: 700
                  Πεύκο: 430
                  Ερυθρελάτη: 400
               
               
                  20
               
               
                  Με ή χωρίς διάκενο αέρα από κάτω
               
               
                  Dfl-s1
               
            
                  Ξύλινο παρκέτο
               
               
                  Συμπαγές ξύλινο παρκέτο (με μία στρώση) από καρυδιά
               
               
                  650
               
               
                  8
               
               
                  Κολλημένο στο υπόστρωμα (6)
                  
               
               
                  Dfl-s1
               
            
                  Ξύλινο παρκέτο
               
               
                  Συμπαγές παρκέτο (με μία στρώση) από δρυ, σφένδαμνο ή μελιά
               
               
                  Μελιά: 650
                  Σφένδαμνος: 650
                  Δρυς: 720
               
               
                  8
               
               
                  Κολλημένο στο υπόστρωμα (6)
                  
               
               
                  Dfl-s1
               
            
                  Ξύλινο παρκέτο
               
               
                  Παρκέτο πολλαπλών στρώσεων, με την επάνω στρώση από δρυ, τουλάχιστον 3,5 mm
               
               
                  550
               
               
                  15 (2)
                  
               
               
                  Χωρίς διάκενο αέρα από κάτω
               
               
                  Dfl-s1
               
            
                  Ξύλινο δάπεδο και παρκέτο
               
               
                  Συμπαγές ξύλινο δάπεδο και παρκέτο που δεν προσδιορίζονται παραπάνω
               
               
                  400
               
               
                  6
               
               
                  Όλα
               
               
                  Efl
                  
               
            
         (1)  Τοποθετημένο σύμφωνα με το πρότυπο EN ISO 9239-1, σε υπόστρωμα τουλάχιστον της κατηγορίας D-s2, d0 και με ελάχιστη πυκνότητα 400 kg/m3 ή με διάκενο αέρα από κάτω (με ελάχιστο ύψος 30 mm).
      
         (2)  Μπορεί να συμπεριλαμβάνεται ενδιάμεση στρώση τουλάχιστον της κατηγορίας Efl και με μέγιστο πάχος 3 mm και ελάχιστη πυκνότητα 280 kg/m3.
      
         (3)  Κατηγορίες όπως προβλέπονται στον πίνακα 2 του παραρτήματος της απόφασης 2000/147/ΕΚ.
      
         (4)  Χωρίς επιστρώσεις.
      
         (5)  Σύμφωνα με το πρότυπο EN 13238 (50 % RH, 23 °C).
      
         (6)  Υπόστρωμα τουλάχιστον κατηγορίας D-s2, d0.
      
         (7)  Ισχύει και για σκαλοπάτια.